सुबह का नाश्ता सबसे महत्वपूर्ण भोजन होता है. यह हमारे शरीर को दिनभर कार्य करने के लिए ऊर्जा प्रदान करता है. जो लोग ब्रेकफास्ट नहीं करते, उनका ब्लड शुगर लेवल कम हो जाता है. जिसके कारण मस्तिष्क को पर्याप्त मात्रा में पोषक तत्व नहीं मिलते, नतीज़तन दिमाग़ सही तरी़के से कार्य नहीं कर पाता. अगर आप नाश्ता नहीं करते या बहुत देर तक भूखा रहते हैं तो आपके शरीर में ग्लूकोज़ कम हो जाता है, जो कि दिमाग़ को ऊर्जा प्रदान करने का मुख्य स्रोत है. जापान में हुए एक अध्ययन के अनुसार सुबह ठीक समय पर नाश्ता करने से स्ट्रोक व हाई ब्लड प्रेशर होने का ख़तरा बढ़ जाता है. अध्ययनकर्ताओं ने पाया कि ब्रेकफास्ट करने से ब्लड प्रेशर में गिरावट आती है, जिससे ब्रेन हैमरेज़ का ख़तरा कम हो जाता है.